VENDIM
Nr. 852, datë 29.12.2021

PËR KOMPENSIMIN FINANCIAR TË PRONARËVE TË PASURISË
SË PALUAJTSHME, QË PREKET NGA NDËRTIMET E LEGALIZUARA

Në mbështetje të nenit 100 të Kushtetutës dhe të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, me propozimin e Zëvendëskryeministrit, Këshilli i Ministrave

VENDOSI:

1. Kompensimin financiar të pronarëve të pasurisë së paluajtshme, pronë private, për sipërfaqen takuese, të zënë nga objekti i legalizuar në drejtorinë vendore të Agjencisë Shtetërore të Kadastrës Tiranë Jug, në emër të Fondit Shqiptar të Zhvillimit (FSHZH).
2. Vlera e kompensimit financiar është 4 557 240,45 (katër milionë e pesëqind e pesëdhjetë e shtatë mijë e dyqind e dyzet presje dyzet e pesë) lekë, për sipërfaqen 68,05 (gjashtëdhjetë e tetë presje zero pesë) m2, sipas shtojcës nr. 1, që i bashkëlidhet këtij vendimi dhe është pjesë përbërëse e tij.
3. Për kompensimin financiar të pronarëve të pasurisë së paluajtshme nr. 7/465, zona kadastrale 8270, sipas seksionit të veçantë (kolona 19) të shtojcës 1, që i bashkëlidhet këtij vendimi, shuma e kompensimit financiar vihet në dispozicion nga Agjencia e Trajtimit të Pronave, sipas pikës 3, të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”.
4. Për kompensimin e pronarëve përdoren po ato të ardhura që arkëtohen nga drejtoritë vendore të Agjencisë Shtetërore të Kadastrës, si rrjedhojë e kalimit të pronësisë, nëpërmjet shitjes së parcelës ndërtimore, si për pasuritë shtetërore, edhe për pasuritë e të tretëve, në favor të objekteve informale që legalizohen.
5. Drejtoria vendore e Agjencisë Shtetërore të Kadastrës Tiranë Jug të kryejë ndryshimet përkatëse për këtë pasuri në regjistrat e pasurive të paluajtshme.
6. Ngarkohen Agjencia Shtetërore e Kadastrës dhe Agjencia e Trajtimit të Pronave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama







[bookmark: _GoBack]


Shtojca nr.1

Agjencia Shtetërore e Kadastrës 
Lista emërore e subjekteve që preken nga ndërtimet informale të kualifikuara, masa dhe vlera e shpërblimit

